
Enkonduka klarigo 


La nun eldonitan broŝuron la leganto kredeble prenos en 
la manojn kun gapaj okuloj. “Kial diable nur nun aperas 
raporto pri kongreso, kiu okazis antaŭ tiom da tempo?”, vi eble 
— kaj prave! — demandos. Nu, por tion klarigi, mi devas skizi 
la historion de la verko... 

Tuj post mia partopreno en la 103a Universala Kongreso 
de Esperanto, mi verkis personan kaj privatan raporton sufiĉe 
detalan, kiun mi sendis al tre eta grupo da fidelaj amikoj. 

Nur tion mi celis: ke la persona raporto restu ankaŭ 
privata. Tamen poste iu defiis min — mi 
ne scias, ĉu scivole, ĉu malice —, ke mi 
provu traduki ĝin — imagu! — en Idon. 
Kial tiu persono tiel defiis min? Pro la 


ekstrema kalembureco de la originalo, mi 





supozas... Eble tiu volis elprovi min — aŭ LA BATALO 
DEL VIVO 
la iam rivalan lingvon —, same kiel en la CHARLES DICKENS 





lulila epoko de Esperanto iu defiis la AF 


Majstron traduki The Battle of Life (1846) Unuel ia multaj eldonoj (2016) 


de Charles Dickens (1812-1870), kvazaŭ — ela batalo de l vivo, kiun 
Zamenhof tradukis en 1891 (el 


tiu pensus, “Nu, se vi sukcesus traduki germana versio) pro defio. 


tion, eble la lingvo meritus ian konsideron”... 

Nu, “kial ne?”, mi pensis. Mi ja ŝatas defiojn. “Eble mi 
eĉ povus ĝin publikigi en Ido, preterlasinte iujn detalojn tro 
privatajn”, mi plue pensis, “ĉar, se paroli sincere, Ido nun rolas 
nur kiel ekzota lingvo, kaj eble tial la verko vekus iom da 
atento...”. Per publikigo, krome, la ĝenerala publiko povus 
ekscii eventuale interesajn detalojn kongresajn, kiuj ordinare ne 
aperas en raportoj oficialaj, duonoficialaj aŭ oficialecaj... 

Longe mi kovis tiun ideon, kaj plurfoje mi komencis la 
taskon, sed mi ĉiam rezignis post kelka tempo. Unuflanke, 
ŝajnis al mi, ke multaj detaloj estas tro esperantecaj kaj 
probable ne interesos profanojn; aliflanke, mi sentis, ke iuj 
esprimoj apenaŭ tradukeblas kaj ke la originala stilo, plena de 
kalemburoj kaj internaj rimoj en prozaj frazoj, ŝajnas apenaŭ 
imitebla aŭ reproduktebla en Ido, lingvo ja ordinare iom pli 
precioza kaj altbrova, dotita per alia ritmo kaj malsama 
kadenco. 

Tamen, kiel tradukisto, mi scias ankaŭ, ke nenio estas 
absolute netradukebla. Tial mi persistis kaj insistis kaj, malgraŭ 
multaj interrompoj kaj hezitoj, mi sukcesis, post longa tempo, 
bone aŭ malbone, fini la taskon. 

Ege surprizis min la nombro da homoj, kiuj elŝutis la 
verkon el la koncerna retejo, malgraŭ la naneco de la nuna Ido- 
movado. Tial, malgraŭ la tempopaso, mi konkludis, ke estus 
sensenca, se la raporto ne aperus ankaŭ en sia originala lingvo. 

Eble ĝi vekos kelkan intereson, ĉefe pro la burleskaĵoj, kiujn ĝi 
prezentas. Ĝi tamen celas ne moki, sed nur prezenti la pure 
homan flankon de ni ĉiuj, ĉu moŝtaj, ĉu ordinaraj. 

Jen do la verko. Ĝi ne ŝimu en ies tirkesto. Nun ĝi plu 
estas persona, sed ne plu privata. Fine mi danku mian amikon 
Jorge Camacho, kiu skrupule provlegis la lastan version de la 


manuskripto kaj helpis min elsarki misojn ĝise ne rimarkitajn. 








Lisbona Jura Fakultato, la ĉefa eventejo de la 103a UK. 


1. Averto 


La nuna plumknaraĵo ne klasifikeblas kiel raporto 
(pompa nomo!), kaj ĝi eĉ ne rangas artikole. Ĝi ja konsistas el 
nuraj disaj impresoj, aŭ svagaj dagerotipoj, pri mia spertaro 
dum la 103a Universala Kongreso de Esperanto (precioza 
titolo!), kiu havis lokon de la 28a de julio ĝis la 4a de aŭgusto 
2018 en la eksa imperia urbo Lisbono, kiun niaj verdaj pioniroj 


nomis Lisabono.! 
2. Ekiro kaj vojaĝo 


Mi startis sabaton, la 28an de julio, frumatene, el la 
stacidomo de Espinjo (Espinho en la luzida idiomo), eta 
marborda urbo norda, kie mi ekloĝis antaŭ ĉirkaŭ unu jaro kun 
mia familio. Mi altrenis du rulvalizojn, peze remburitajn: en 
unu sidis vestoj nur someraj kaj la kutimaj nepraĵoj tualetaj kaj 
galanteriaj, en la alia kaŭris nur stakoj da ekzempleroj el la 
libra triopo iel akuŝita de la nuna plumknaristo en 2018 — La 


senditoj, Periskope, Recenze —, per kiuj mi intencis bagatele 


! La formo Lisabono (1890), nun arkaika, estas pli frua ol Lisbono 
(vd. Neves/Pabst 2018: 308). 


regali fidelulojn kaj ŝakre provizi la elroterdaman libroservon 


ionelan. 

La duvalizan ĉombon? mi 
altrenis sur malglata trotuaro, 
lante kaj pene trairante la 
duonklaftan distancon inter 
loĝejo kaj stacidomo: ho, la 
fifama calcada portuguesa 
(“portugala pavimo”), sublime 


okulplaĉa, sed samgrade 





Tipa pavimo portugala: ja tre bela, sed ankaŭ 
nekomforta... 


iedatenca, kies neregulajn kvadrajn” pavimerojn — nomatajn 
p gulaj yn” p J J 


paralelos en la ĵargono ĉi-urba — prave abomenas ĉiaj 


rulseĝuloj, biciklantoj, rulkorbaj dommastrinoj, infanĉaretaj 


puŝantoj, lambastonaj olduloj kaj... rulvalizaj trenantoj! Kiam 


oni povos tamen ĝui ĉi-lande trotuarojn el glataj slaboj? 


Post dudekminuta skuiĝo surstrata mi fine enrampis la 


stacidomon, kaj dum tujposta atendo trajna mi elŝovis 


notkajereton el taliosako, por enskribi la unuan registrindaĵon. 


Ĉu banalaĵon? Eble ne tiom. Mezaĝa viro, modeste vestita, en 


? ĉombo (svahila chombo): okaza literatura vorto signifanta “la tuta 
vazaro, ilaro, meblaro aŭ bagaĝo de iu persono, familio aŭ alia 
grupo”, ĉi tie uzata iom ŝerce. Vorto enkondukita de Sekelj 
(1983: 9) kaj pluuzita de Camacho (1997c: 118, 2016a: 65) kaj 


Declerck (2002: 28). 


3 kvadro: orta paralelepipedo (NPIV, 2002). 


sandaloj, laŭiris la kajon — kiun niaj pioniroj, laŭ instinkta 


bonlingvismo avant la lettre,“ nomis “bordmarŝejo” .. 


. — kaj 
per poŝlampo inspektis la senŝpalan trakon. Kion li? Mi ne tuj 
komprenis, nur post pripenso. Li ja serĉis monerojn sur la 
ŝotro! Jen do plia mizerulo ĉi-urba, kiu hontas almozpeti sur la 
abomenaj kvadraj pavimeroj kaj tiel havigis al si strangan 
rimedon por iomete farĉi la stomakon. El fenestro de mia 
apartamento duaetaĝa mi antaŭnelonge hazarde ekvidis viron, 
ankaŭ mezaĝan, kiu rondiris sur korto vidalvida kaj ofte 
kliniĝis, etendante brakon suben. Nu, enfokusinte miajn 
vidglobojn, mi rimarkis, ke li kolektas kaj enpoŝigas 
panpecojn, kiujn najbara oldulino el la unua etaĝo de flanka 
loĝturo ĉiutage ŝutas straten, por nutri la kolombojn de nia 
kvartalo... 

La veturo iris sate kaj 
glate... kaj akurate. Jen moderna 
trajno komforta, pura, 
klimatizita, provizita per 


senpaga reta konekto. Krome, 





ĉiu sidilo disponas elektran La trajno Alfa Pendular, kiu interligas i.a. 


Lisbonon kaj Oporton. 


“ avant-la-lettre (laŭvorte, “antaŭ la litero”): francaĵo, signifanta 


“antaŭ ol oni kreis la koncernan vorton”. 

5 Tiun ĉi vorton ekuzis la rusa oficiro Fjodor Postnikov (1872-1952) 
en 1900, kaj lin imitis la franca komercisto Ren€ Lemaire (1876— 
1954) samjare (vd. Neves 2018a: 57). 


kontaktujon. Mi do povis trankvile komputi dum la tuta vojaĝo 
kaj iom pretigi la Power-Point-aĵon de mia prelego pri la 
Historia Vortaro, prezentota dum la Esperantologia 
Konferenco... 

En Lisbono mi engastiĝis ĉe miaj gepatroj, kiuj jam 
atingis tre respektindan aĝon. Mia patro, nun 86-jara, lamas sed 
tute (eĉ brile) lucidas, dum mia patrino, nun 82-jara, vigle 
paŝas sed forgesemas, pro iama apopleksio. Okaze de la 
lisbona UK mi do revenis ad fontes:” al la urbo, kie mi 
seninterrompe loĝis inter mia 6a kaj 27a jaraĝoj kaj ankaŭ 
poste dufoje; al la domo, kie mi 1.a. eklernis Esperanton 
unuafoje en 1983 kaj, post prakabeo, denove kaj samlibre en 
1987;” kaj eĉ al la lito, kie mi unuafoje poluciis... 

Tamen Lisbonon trafis 
multaj ŝanĝoj dum la lastaj jaroj, 
kiujn surprize rimarkas malofta 
vizitanto. Multajn tradiciajn 
butikojn anstataŭis internaciaj 


ĉenoj, biciklaj vojoj serpentumas 





preskaŭ ĉie, oftas parkejoj kaj Lisbona tuktuko, kun farbumo imitanta 


prenejoj de elektraj bicikloj tipajn azuleĥojn. 


$ ad fontes: latinaĵo signifanta “al la fontoj”. 
7 vd. Neves 2018b: 2. 

lueblaj, plilarĝiĝis trotuaroj (kvankam ili preskaŭ ĉiam plu 
konsistas el la fifamaj pavimeroj!), eĉ tuktukoj“ ne mankas. 
Entute, ĝi fariĝis urbo pli turisma, pli kosmopolita, sekve 
malpli varia oferte kaj pli kosta, kaj ankaŭ malpli aŭtenta. 
Feliĉe ĝi plu odoras unike, dolĉe, kiel antaŭe, malgraŭ ĉiama 


poluo ĉiaspeca. 
3. La Movada Foiro... 


Tamen mi celis kongresumi, ĉu ne? Nu, la UK ekis ĝuste 
tiuvespere, per t.n. Movada Foiro, kiun mi vizitis unuafoje. En 
miaj antaŭaj UKoj (Varsovio, 1987; Valencio, 1993; Berlino, 
1999) mi ja tian aranĝon ial maltrafis, se ĝi entute jam ekzistis. 
Tre interesa iniciato, kiun tamen tute fiaskigis la malvasteco de 
la loko elektita. Laŭ provizora listo anoncita, temus pri 110 
tabloj, ĉe kiuj devus deĵori responsuloj de ĉiaj imageblaj 
asocioj, societoj, kluboj, rondoj kaj eldonejoj, en tre kurioza 
aranĝo: ekzemple, laŭ la plano, Ateista Tumonda Esperanto- 
Organizo najbarus al Amikaro Bruno Groning kaj al Spiritisma 
Eldona Asocio F. V. Lorenz, sed ankaŭ al Tutmonda Asocio de 


Esperantistoj Nefumantoj kaj al Ligo Internacia de Blindaj 


$ tuktuko: trirada motorveturilo, tradicia en multaj aziaj landoj, nun 
uzata ankaŭ por transporti turistojn en pluraj eŭropaj urboj (AFI 
tuk-tuk, G Autorikscha, Tuk-tuk, Po autoriksza, R TyK-TYK). 

Esperantistoj... Tamen la foirejo tiel malvastis, ke ne eblis 


disponigi po unu tablon al ĉiu kolektivo, kaj do devis samtable 


ekspozicii kaj varbostrebi tri aŭ kvar el ili, eĉ se kontraŭcelaj, 


tute mikse kaj ŝoke, kaj flugfolioj pri reenkarniĝo kuntuŝe 


apudis aŭ eĉ parte kovris aliajn, kiuj prezentis nerefuteblajn 


pruvojn pri neekzisto de Dio, aŭ inverse. 


Krome, la tuta kongresanaro enstampedis disvoĉe. La 


bruaĉo kaj varmego fariĝis neelteneblaj. Ĉian klarigon de ŝvitaj 


deĵorantoj ĉetablaj supersonis laŭtiĝanta murmur” homamasa. 


Plie, la vizitantoj, sardele kaj pelmele, apenaŭ povis krabli de 


Urhesara saluto Indana Kongreseto 


Hodiaŭ lureblipso 


Manĝu ĉipe, 103 true! 


das — 
kabo Komtribus al 
lma E 1 aocdingvistika esploro 


Suno sed jaŭde ekvarmo 


La unua numero de Taĵo Nia, la 
kongresa kuriero de la 103a UK. 


tabl' al tablo, malgraŭ dispuŝoj, 
kubutumoj kaj trabatoj. Nur ŝatantoj 
de kuntuŝoj, kaŝpalpoj kaj fingrumoj 
(krom poŝoŝtelistoj) bone fartas en 
tiaj brutejoj. En la sekva tago, la 2a 
numero de Taĵo Nia, la kongresa 
kuriero,” enpresis prian versaĵon de 
kongresano 615 (temas pri Russ 
Williams, el Pollando, kies retadreso, 
laŭ la kongreslibro, iom makabre 


tekstas cxiomortas...): 


? https://uea.org/pdf/uk2018/UKKuriero. 2.pdf 

“Movada foiro interne? 

Tro dense, humide, kaverne! 
Ekstere sur placo 

sen ajna agaco 


pli plaĉus, neniel konsterne.” 


La supra elplumaĵo certe plaĉus al Grigori Arosev — kiu 
ĝin recenze titolus “Poezia poemo” —, ĉar ĝin ornamas enordaj 
rimoj kaj galopigas ritmo tinta kaj orelplaĉa kaj, precipe, ĉar ĝi 
liveras nemiskompreneblan sencon.” Do eblas facile konkludi, 
ke ĝin verkis iu alia, ol modernisma diletanto sen scio ĉi- 
metia... 

Se paroli pri Taĵo Nia, pluraj kongresanoj demandis min 
pri la signifo de tiu mistera titolo, kaj ĝuste tion mi celis, kiam 


mi antaŭkongrese ĝin proponis al LKK...'' Krome, laŭ posta 


1 Laŭ Camacho (2016b: 66), Arosev “havas la honoron esti verkinta 
la plej malkompetentan recenzon” pri mia poemaro Simptomoj 
(1999), kiun li taksis “stranga” pro manko de rimoj kaj eĉ senco 
(laŭ lia cerbo) kaj ritmo (laŭ lia orelo). Tial li donis al sia “recenzo” 
la bizaran titolon “Poezio sed ne poemoj”... 

l! La vortoformon Taĵo enkondukis en 1980 la brazila kemiisto kaj 
tradukisto Leopoldo Knoedt (1921-2000) en La Luzidoj — lia 
kompleta traduko de Os Lusiadas, majstroverko de la portugala 
poeto Luis de Camoes (c. 1524-1580) —, por nomi la plej longan 
riveron de la iberia duoninsulo, nomatan Tejo (['tezgu]) en la 
portugala kaj Tajo (['taxo]) en la hispana. Tiun ĉi vorton, kiu estas 
kvazaŭ meza aŭ kompromisa formo inter Tejo kaj Tajo, poste 
adoptis plej multaj iberiaj esperantistoj. 

sciigo de Renato Corsetti dum kulisa triopa babilo kun mi kaj 
Carlo Minnaja — en kiu mi intence uzis fasketon da 
neologismoj por spiti la simpatian bonlingvanon... — iu 
kongresanino plendis al li pro jena titolo en la unua numero!” 
de la kongresa kuriero: “Manĝu ĉipe, sed frue!”. Tia estas nia 
diligenta kolegaro... 

Cetere, dum tiu triopa babilo mi ne povis ne kapti la 
okazon por denove piki Renato-n per neologisma banderilo. 
Temis pri tio, ke en antaŭa publika omaĝo al Marjorie Boulton 
(mardon, la 3lan de julio), Humphrey Tonkin kaj Anna 
LOwenstein alterne deklamis kelkajn el la rondelaj Rimleteroj, 
kiujn la brita poetino interŝanĝis kun William Auld en 1953— 
1954. Ili deklamis tre plaĉe — Lowenstein iom pli plaĉe ol 
Tonkin, eĉ brile, malgraŭ sia iom tro rimarkebla akĉento angla 
—, kaj mi aŭdis kun cinika plezuro la edzinon de Corsetti 
voĉlegi la 12an rondelon, verkitan de Boulton je 1953-10-20, 
kies fino de la unua strofo tekstas jene: “Mi volas vivi nek en 
frido /! Nek en senbrida histerio”. Mi do moketis Renato-n tial, 
ke lia edzino devis perforti sin mem por elbuŝigi hidan 


neologismon antaŭ tiom da homoj — hommage oblige... —,8 


!? https://uea.org/pdf/uk2018/UKKuriero. 1.pdf 

13 hommage oblige: francaĵo signifanta “omaĝo devigas”. Temas pri 
parodio de la konata diraĵo noblesse oblige (“nobeleco devigas”), 
per kiu oni aludas, ke, se iu apartenas al prestiĝa familio aŭ alta 

sed mian provokon li kvitancis nur per nura rideto amara. Pro 
ĝentileco mi tamen ne demandis lin, ĉu lia edzino hipokritis aŭ 
nur forgesemis, kiam ŝi akceptis partopreni tian omaĝon al 
Boulton, ĉar en 2009, en la oktobra numero de Esperanto,“ ŝi 
publikigis artikolon sub la titolo “Poetoj detruas nian lingvon”, 
en kiu ŝi faras bonan lavon al niaj bardoj tro arogaj pro ties 
bastardoj neologaj. Kaj la tiama redaktoro de la ĉeforgano de 
UEA — institucio, kies ĉiujaraj Belartaj Konkursoj, kiel sciate, 
inkluzivas lingvodetruan branĉon... — eĉ permesis al si 
reprodukti sur la kovrilo la provokan titolon... 

Unu el la “detruaj vortoj”, kiuj ŝajne plej malplaĉas al 
Lowenstein, estas — imagu! — firmamento, pri kiu ŝi jene 
disertis: “Strange, la argumento pri troa longeco ial forgesiĝas, 
kiam poeto nepre deziras uzi la vorton firmamento anstataŭ 
ĉielo. Estas vere, ke al parolanto de la angla aŭ la franca 
firmamento efektive havas iom poezian sonon, ĉefe ĉar oni 
renkontas ĝin nur en poeziaj kuntekstoj. Tial Esperantaj poetoj 
enportis ĝin en sian “poezian lingvon”. La vorto tamen ne 
troviĝas en neparencaj lingvoj: en la finna ekzemple, aŭ en la 


japana. Do, kion pensas finno aŭ japano legante tiun vorton?” 


socia tavolo aŭ havas respektatan aŭ faman nomon, tiu devas 
konduti laŭe. 

14 http.//dvd.ikso.net/revuo/Revuo Esperanto/2009/10.pdf (vd. ankaŭ 
la finan bibliografion). 

Nu, mi ne scias, kion opinias finno aŭ japano pri tiu 
vorto, sed mi scias, ke en sia elĉinigo de f448! (“Naskiĝloko”, 
1921), konata novelo de Lusin (£VH, Lŭ Xŭn, 1881-1936), 


Elpin (te. An Useng, 1907-1991), fama korea Esperanto- 
» 15 


, 


verkisto, kiu “pasigis grandan parton de sia vivo en Cinio 


ne hezitis uzi ĝin dufoje, en jenaj bele ĉizitaj frazoj: 


“La orflava luno pendas sur la profunde blua firmamento.” 
(originale: ZERA RE FEE KA ZAIMAH, )!e 


























“Supre, sur la profunde blua firmamento pendas orflava disko 


de plenluno.” !7 


(originale: EHE KZE EER KGEZIIAMBA. ) 






































En ambaŭ okazoj Elpin uzis la vorton firmamento por traduki 
XKZE (tiankong), kaj li tion faris certe ne kaprice aŭ kun intenco 
lingvodetrua sed post medito kaj pro forta motivo. Laŭ Chen 


(552), tajvana edzino de Jorge Camacho, XZE signifas “fizika 


15 Shi 2010: 503. 

16 Originalo trovebla ĉe: 
https://zhidao.baidu.com/question/338046778 

!/ Frazoj troveblaj en Noveloj de Lusin, 1974 (p. 72, 81), sen indiko 
pri tradukinto, kaj en Ĉina antologio (1919-1949), 1982 (p. 22, 
29), kun tia indiko. Tiu traduko de Elpin aperis unuafoje en 1963 
(vd. Shi 2010: 503). 


16 


ĉielo”, kaj per ĝi eblas diri ekzemple el cielo hoy estad muy 
bonito (“hodiaŭ belas la ĉielo”). Camacho mem “imagas ke 
Elpin uzis firmamento por ne pensigi pri spirita, figura, 
malinfera ĉielo”. Lia konjekto, laŭ mi, pravigeblas per 
analizo de la 34 trafoj de firmamento en la Tekstaro,” el kiuj, 
cetere, nur kvar fontas el poemoj... 

Pri firmamento Lowenstein argumentis ankaŭ, ke “Ĝia 
poezia kvalito ne estus klara al homo, kiu neniam renkontis ĝin 
antaŭe. Interese, “ĉiela volbo”, per kiu PIV difinas ĝin, al mi 
impresas multe pli poezie ol la neanalizebla vorto firmamento.” 
Kurioze, en tri el la prozaj ekzemploj en la Tekstaro legeblas 
“ĉiela firmamento”, esprimo ŝajne pleonasma, sed tute 
akceptebla kaj eĉ ne sena je apenaŭ klarigebla ĉarmo. Kaj kion 
diri pri la esprimo “la volbo de la firmamento”, renkontebla en 
Sur la vojo, bela mediuma poemo de Johano Maas??" 

Nu, en la ĉina, verdire, ekzistas pluraj vortoj por “ĉielo”. 
Ekzemple, en  |E$J, ONERHE, (Gen. 1:1) kaj 
HEEKZEMUJ KR. (Gen 1:8), ĉinigoj” de du famaj bibliaj frazoj 


(“En la komenco Dio kreis la ĉielon kaj la teron”; “Kaj Dio 





nomis la firmaĵon Cielo”, respektive), aperas me KZE 


18 Ambaŭ informoj laŭ privata fejsbuka mesaĝo je 2019-05-01. 

1 https://tekstaro.com/ 

20 vd. Porto Carreiro Neto 1972: 67. 

21 Ĉina versio ĉerpita ĉe: www.bibliaonline.com.br/tb--cuv-s/gn/l 

(tiankong) sed nur XK (tiin), kaj kurioze, firmaĵo (kiu 
etimologie kaj semantike respondas al firmamento) estas 


= 


tradukita per 255 (kongqi), kies unua hancio“” (ZE 


„ kong) estas 
la sama kiel la dua de KXZE (tiankong). Plej verŝajne Elpin 
sentis, ke la komunuza “ĉielo” ne sufiĉas por transdoni la tutan 
forton de XZE (tiankong) kaj do helpis sin per firmamento,” 


kiu cetere ekzistas en la lingvo jam de almenaŭ... 1905.“ 


4. Serio Oriento-Okcidento 


Nu, se reveni al la Movada Foiro, mi sukcesis, malgraŭ la 
malfacilaj kondiĉoj de la ejo, alrampi la tablon de Japana 
Esperanto-Instituto, kaj tie mi demandis pri s-ro Sy0Zi 
Nobuyuki, kun kiu mi ekkorespondis en 2016, kiam li, pere de 
Jorge Camacho, donace sendis al mi la du solajn pvz-volumojn 
(ne plu haveblajn ĉe libroservoj), kiuj tiam mankis en mia 


kolekto: de jeĥezkel al malaĥi kaj de josuo al jeremia (temas 


2 hancio (X“£, hanzi): ĉina skribsigno (vd. Camacho 2016a: 210). 

23 Verŝajne aplikeblas al Elpin (ĉinkultura koreo) la posta pritakso de 
Miyamoto (1979: 94): “inter orientaj esperantistoj la ĉinoj plej 
diligente studas kaj uzas “Plenan Vortaron”, kio lasas iliajn 
verkojn brilegaj; kaj samtempe foje tro banalaj, ĉar la vortotrezoro 
en ĝi ne ĉiam povas respondi al ĉia bezono de la orientanoj”. 
Tamen Miyamoto (1979: 124) opiniis ankaŭ, ke “Ĝenerale ĉinaj 
esperantistoj estas konservativaj en la lingvuzo”... 

2 vd. Ahlberg 1905: 32. 

pri la bibliaj tradukoj de Zamenhof, kiuj siatempe aperis nek en 
La Revuo nek libroforme ĉe Hachette, do vera frandaĵo por 
esperantologoj kaj similaj “nerdoj”). ? Tiam ankaŭ mi sendis al 
li, kompense, koverton remburitan per jenaj miaj elplumaĵoj: 
Historia vortaro de Esperanto, La gardisto de gregoj, specialaj 
numeroj 231 kaj 232 de Fonto (kiuj konsistas nur el verkoj el 
mia ateliero, originalaj kaj tradukaj). Poste nia korespondado 
interrompiĝis por du jaroj, sed dudek tagojn antaŭ la lisbona 
kongreso, trovinte mian nomon en la kongresana listo en la 
retejo de UEA, li reskribe sugestis, ke mi serĉu lin dum la foiro 
ĉe la menciita tablo. 

Apud la tablo oni prezentis al mi lian afablan edzinon, 
s-rinon Sy6zi Keiko, kiu sciigis min, ke mi estas invitita de ŝia 
edzo por grupa vespermanĝo en ekstera restoracio, kaj ke 
tiucele ni devas tuj alkuri taksion. Survoje, ankoraŭ en la 
foirejo, ni renkontis ŝian edzon, ankaŭ tre afablan, kaj ekster la 
ejo oni prezentis al mi pliajn gastojn, kaj ni ĉiuj piediris al 
stratangulo por haltigi taksion. Dum la piediro s-rino Sy0Zi 
konfesis al mi, ke nur antaŭ nelonge ŝia edzo rekomendis al ŝi 


eklegi miajn verkojn, pro troa neologismado. Min mirigis tia 


25 nerdo (A nerd): persono konsiderata negative stranga, ekzemple 
ĉar manka je socia talento, tede studema aŭ obsedita pri nekutima 
okupo aŭ hobio, kaj sume impresanta stulte, malloge aŭ ĝenule 
(difino laŭ Camacho 2016a: 109). 

sciigo, ĉar dum nia korespondado s-ro Syozi ne hezitis uzi 
vortojn kiel mido kaj notora, sed mi ĉion kvitancis per sincera 
rideto... 

En restoracio Colina, sur strato Filipe Folque, jam konata 
de ges-roj Syĝzi, tie lunĉintaj samtage, mi i.a. konatiĝis kun tre 
interesa paro (geedzoj Kitagawa), kaj s-ro Syozi esprimis al mi 
sian ĝojon ĉe la konstato, ke mi parolas “tute normale”, ĉar 
antaŭ nia renkontiĝo li iom timis, ke mi uzos tro da 
neologismoj ankaŭ parole! Ankaŭ Kitagawa Hisasi tuŝis la 
temon, nome li demandis min, kun rideto sincera — do, ne 
moka —, ĉu mian manĝon mi trovas “bongusta” aŭ “delica”! 

Mi sciiĝis 1.a., ke japanaj geparoj preferas dormi en disaj 
litoj aŭ — se bonstataj — en apartaj ĉambroj aŭ eĉ — se 
nababaj — sur malsamaj etaĝoj. Tia saĝa aranĝo malpli oftas 
en “okcidento”, kie, laŭ mia scio, dislitajn geparojn oni ankoraŭ 
rigardas suspekteme, kvazaŭ io ne estus en ordo inter la 
paruloj! Ion tian mi spertis, kvankam neeksplicite, kiam mi kaj 
Catarina dislitiĝis post nia transloĝiĝo lastjara kaj akceptis la 


unuajn vizitantojn... 

Nu, pri la vespermanĝo, temis entute pri tre interesa kaj 
amuza eksterkongresa “programero”, kaj ĉiuj gejapanoj min 
impresis per sia sobra gajo, diskreta saĝo, parolemo (tamen ne 
babilaĉemo), klara prononco, bona lingvorego kaj konstanta 
malkrokodilemo, eĉ kiam ili klaĉis inter si. Entute, tre agrabla 


etoso, kiu bele kronis la unuan kongresan tagon! 





En restoracio Colina. De maldekstre, laŭhorloĝe: Syozi Keiko, Kitagawa Hisasi, Kitagawa Ikuko, 
Ulrich Lins, Povilas Jegorovas, Gotoo Itosi, Goncalo Neves, Syozi Nobuyuki. 

Lundon, la 30an de julio, laŭ antaŭkongresa 
interkonsento retmesaĝa, mi vespermanĝis kvarope kun ges-roj 
Syozi kaj Ionel Onet en restoracio Caf€ Lisboa, en Largo de 
Sĝo Carlos, apartenanta al la restoracia ĉeno de Jose Avillez, 
portugala ĉefkuiristo, fama precipe pro sia restoracio Belcanto, 
situanta samkvartale, pro kiu li ricevis du Michelin-stelojn, kaj 
kie oni servas bonhavajn gastojn per eskvizitaĵoj (unu el kiuj, 
laŭdire, eĉ enhavas oron!). Ĝuste en tiela luksejo s-ro Syozi 
deziris supei, sed necesas peti rezervon kun du- aŭ tri-monata 
anticipo, kaj li retmesaĝe komisiis al mi pritrakti la aferon nur 
tri semajnojn antaŭ la planita dato, do ne eblis la oazo, kaj ni 
devis kontentiĝi per malpli ŝika satigejo. Tamen la kvalito 
plaĉis, kaj ĉio iris glate kaj amuze, kvankam pri vinoj s-ro 
Syozi postuleme palatis. Post ĉia gustumo de ruĝa nektaro 
renoma, li ja nin regalis per lakona komento senvaria, kronita 
de serafa rideto: “Akceptebla...”. 

Ionel babilis, muelis, kion lango elpelis, krome 
pantagruelis, kaj la gorĝon tralavis biere kaj vine, do lia parolo 
glitis de tem” al temo per flugiloj de facila vento, kaj ne mankis 
klaĉoj inter maĉoj. Li rakontis kuriozajn epizodojn pri la 
libroservo, i.a. pri itala kamparano, kiu ĉiun duan semajnon 
telefone mendas librojn (kaj eĉ petas lian helpon pri malfacilaj 
frazoj renkontitaj dumlege k.s.), ŝoke kontraste kun certaj 


“eminentuloj”, kiuj tutan jaron eĉ unu libron ne aĉetas... 

Dum sia amuza rakontado Ionel ankoraŭ trovis tempon 
venigi kelneron kaj plendi pro nesufiĉa saleco de sia plado, kio 
mirigis kaj embarasis la restoracianon. Tiu ĉi petis mil kaj unu 
pardonojn kaj tuj iris serĉi kaj liveris al li salujon, kiun Ionel 
akceptis kun komprenema kaj afabla rideto. 

Baldaŭ s-ro Syozi montris kaj poste enmanigis al mi 
kajereton, en kiu li i.a. notas kaj kolektas esperantajn nomojn 
kaj esprimojn pri stulteco kaj frenezo, kaj kun sia petole ĉarma 
rideto apenaŭ rezistebla li petis min pliriĉigi la liston! Kun la 
helpo de Ionel, mi aldone enskribis jenajn: stipo, beoto, mankas 
klapo en lia kapo, muŝo zumas en lia kapo, lia cerbo iris 
promeni (postkongrese mi retmesaĝe alsendis du pliajn: li ne 
bone tiktakas, en lia cerbo kreskas herbo). Nu, temis entute pri 
neforgesebla vespero, kiu elglitis tro rapide! 


Ĉe la fino, plia surprizo. La k 





kelnero, por kompensi la nesufiĉan 
salecon de lia plado, alportis al Ionel 


tranĉaĵon da pudingo Abade de 


6 


Priscos? eble la plej dolĉa kaj 


kolesterolabunda frandaĵo en la tuta 
Tranĉaĵo da pudingo Abade de Priscos. 


26 Manuel Joaquim Machado Rebelo (1834-1930), ordinare konata 
kiel Abade (“Abato”) de Priscos, estis portugala katolika abato kaj 
gastronomo, kiu dum 47 jaroj oficis en Priscos, eta distrikto en la 
municipo Brago, en la nordo de Portugalio. Li aŭtoris multajn 
receptojn, i.a. tiun de la fama pudingo. 

gastronomio portugala, enhavanta ja duonkilogramon da 
sukero, kvindek gramojn da lardo, karamelan tavolon, kalikon 
da portovino kaj — plej mirinde — dek kvin ovoflavojn! 
Imagu do, kara leganto, la mienon de la kelnero, kiam Ionel, 
kun afable kompatema rideto, konfesis, ke li estas... diabetulo! 
Tamen la frandaĵo restis sur la tablo, inter ridetoj kaj eĉ 
ridegoj, kaj poste Ionel, dum li babilis, poiome, per etaj sed 
ripetaj kulerplenoj, preskaŭ timide, kvazaŭ li volus konvinki 
sin mem, ke li enbuŝigas sufiĉe salubran nutraĵon, manĝis 
preskaŭ la tutan pudingon! Ni ĉiuj ridegis! Kia neforgesebla 
vespero! 

Ĵaŭdon, la 2an de aŭgusto, renkontinte min en la 
libroservo, kiun li kaj mi ofte kaj elpoŝige vizitis, kaj 
informinte min, ke li mendis 13 ekzemplerojn de miaj verkoj, 
s-ro Syozi denove invitis min vespermanĝi, ĉi-foje en suŝiejo. 
Je la 19a horo mi renkontis kvin gejapanojn kaj unu ĉinon en 
lia hotelo Feĉnix Urban, sur avenuo Antonio Augusto de 
Aguiar, kaj de tie ni sesope piediris al restoracio Up to Sushi, 
sur la sepa etaĝo de hotelo America Diamonds, sur strato 
Tomas Ribeiro. S-ro Syozi marŝis rapide kaj vigle, kvazaŭ li pli 
junus ol mi, sed lia edzino ofte postrestis, apenaŭ kapabla 
kunambli. Krome, li senpene kaj senhezite orientiĝis surstrate, 
kvankam li neniam vizitis Lisbonon aŭ Portugalion antaŭ la 


kongreso. 

En la restoracio li instruis al mi la arton teni kaj manumi 
haŝiojn. Montrinte la ĝustan pozicion de la fingroj, li instigis 
min haŝii la viŝtukon, kiu kuŝis antaŭ mi. “Tiel oni ordinare 
provas”, li klarigis. Kvankam plumpe, mi sukcesis levi la 
blankaĵon kaj tiel entuziasmiĝis, ke tuj poste mi provis haŝie 
detabligi ankaŭ skribilon kaj eĉ teleron, ĝis japanino tuj dekstre 
sidanta min avertis, ke tia cirkaĵo ne estas “bontona”... 

Tuj maldekstre sidis la ĉino, “kies nomon mi ne volas 
memori”.”” Jam antaŭe, en la hotela renkontiĝejo, mi ekbabilis 
kun l, dum ni atendis la ceterajn gastojn. Li lingvis flue kaj 
senĝene kaj klare prononcis, kontraste kun lia samlandano 
Trezoro, se ne paroli pri alia ĉino, kiu, lundon, la 30an de julio, 


fine de “kleriga prezentado pri Japanio” fare de Hori Jasuo (i 





Jx KE) — tre verva preleganto! —, venis al mi kaj, post apenaŭ 
komprenebla balbuto, ridete transdonis al mi sian vizitkarton, 


sur kiu videblis, krom lia nomo, ankaŭ lia portreto, lia kvalifiko 


?' Esprimo trovebla en la komenco de la unua ĉapitro de la unua parto 
de La inĝenia hidalgo Don Quijote de la Mancha (1605), majstro- 
verko de la hispana verkisto Miguel de Cervantes (1547-1616), laŭ 
traduko de Diego (1977: 27): “En vilaĝo de La Mancha, kies 
nomon mi ne volas memori, antaŭ nelonge vivis hidalgo el tiuj kun 
lanco en rako, antikva ŝildo, osta ĉevalaĉo kaj rapida levrelo” 
(originale: En un lugar de la Mancha, de cuyo nombre no quiero 
acordarme, no ha mucho tiempo que vivia un hidalgo de los de 
lanza en astillero, adarga antigua, rocin flaco y galgo corredor). 
La sagaca leganto baldaŭ ekkomprenos, kial “mi ne volas memori” 
lian nomon... 

(“alta inĝeniero”) kaj la nomo de lia entrepreno. Mi ĝentile 
demandis, “Kion produktas via entrepreno?”, kaj li ridetis 
nekomprene. Mi reformulis la demandon, “Kion produktas via 
kompanio?”, kaj li respondis “Jes!”. Nu, dialogo ne eblis, do 
mi ĝisis lin. Poste mi transturnis la karton kaj eklegis sur ĝia 


dorso detalan priskribon, kiun mi transskribas ipsis verbis:?S 


Ak rilacia potimera akvimua farbo 

LEAC por protekti akvan tralikon 

AitniveLa en La modo, anti-envejecimiento, forta ligo 
Sekureco kaj media protekto ne-toksa, akvo korodo 
Struktura plifortikigo riparo. Identigo de tertremo damajo 


Malnova konstruajo riparo malnova kiel 


Tamen oni ne supozu, ke nur “orientaj” kongresanoj ne 
scias orientiĝi pri aŭ en Esperanto. Ekzemple, dum enĉambraj 
aikido-ekzercoj, kiuj sekvis prian prelegon de Mireille 
Grosjean, iu kongresanino, ricevinte de ŝi tre facilan 


instrukcion pri farenda movo, ne kapablis respondi alie, ol: “no 


entiendo”...” 


2 ipsis verbis: latinaĵo signifanta “per la samaj vortoj”, ofte uzata 


kiam oni transskribas citaĵon, ŝanĝinte nenion, eĉ se ĝi enhavas 
erarojn. 


2 no entiendo: “mi ne komprenas” (en la hispana). 

Nu, mi revenu al la suŝiejo kaj al mia interesa (kvankam 
ne tre parolema) samtablano ĉina. Li pridonacis min per ĉina 
kravato plena de verdaj floroj kaj bonaŭguraj drakoj orkoloraj 
sur fono malhelblua, kaj ankaŭ per skatoleto kun 50 gramoj da 
“teo Zamenhof”, lanĉita en 2017, okaze de la unua centjariĝo 
de la forpaso de la aŭtoro de Esperanto. Interna bela libreto 
plurlingva klarigas, ke la teo estas “Subtenata de Familio 
Zamenhof” kaj “Produktita de (Guangzhou-Haozhan Te- 
Kompanio kunlabore kun Pekina Esperanto-Asocio”. La libreto 
enhavas ankaŭ edifajn frazojn pri Esperanto kaj teo, fare de 
verdstelanoj el la tuta mondo, inter ili tiu ĉi, de Saed (irana 
esperantisto el Ŝanhajo): “Ĉe ni teo kaj Esperanto kunfluas sur 
lango”... 

Unuafoje en mia vivo mi suŝiumis. Ĉiam antaŭe mi 
rifuzis tiajn invitojn de amikoj kaj konatoj, ĉar min naŭzis la 
ideo manĝi krudan fiŝon, sed ĉi-foje mi akceptis la defion kaj 
delektis min per bongustaj (aŭ delicaj!) fileoj tinusaj kaj 
salmaj. Al s-ro Syozi ne plaĉis iuj detaloj de la ofertataj 
suŝiaĵoj, kiujn li epitetis “usonecaj” — ekzemple, inunda kaj 
redunda uzo de Philadelphia-fromaĝo kaj aldono de majoneza 
kovraĵo — do tiajn menuerojn ni simple ne mendis. 

Dum la manĝo ni abunde kaj fekunde babilis pri fiŝoj, 
legomoj kaj kuiraĵoj. S-ro Syozi ĉiam kunportas kajereton, en 


kiu li enskribas nomojn, japane kaj esperante, de ĉiaj fiŝoj kaj 


27 


alaĵoj gravaj por la  nipona 
gastronomio. En ĝi ne mankas eĉ 


30 nomo de tre bongusta fiŝo, 


trakuruso, 
same populara en Portugalio kiel en 
Japanio kie, laŭ Nakamura (1964: 


180), “oni rostas ĝin kun salo” (do, 





same kiel ĉe ni) aŭ “bolkuiras kun Salrostita trakuruso laŭ japana 
de ĈA, das maniero, kun la haŝioj (supre), kaj laŭ 
sukero kaj SOJO". portugala stilo, kun bolkuiritaj 
terpomoj (malsupre). 


Post vinoplena suŝiumo, sed 


ankoraŭ antaŭ la fino de la komuna 






manĝo, la mistera ĉino subite stariĝis, 
ekskuzis sin per alia rendevuo 
samvespera kaj senplie forpafis sin. 
Min — kaj ne nur min — surprizis tia 


b. K 


post lia vanuo: “Lin atendas ekstere kromvirino. La ĉina stato 


peripetio, sed iu samtablano flustris tuj 


pagas la vojaĝkostojn ne nur de certaj ĉinoj, sed ankaŭ de iliaj 


30 Vorto mankanta en PIV, sed trovebla en pluraj presitaj vortaroj 
inter almenaŭ 1963 kaj 1988, inkluzive de la fama Nakamura 
(1964: 180) kaj ankaŭ rete en Konversacia Vortaro Esperanta- 
Albana, de Bardhyl Adem Selimi (n. 1945): 
https://esperantoshqipria.weebly.com/uploads/1/8/8/6/18865724/ko 
nversacia, vortaro.pdf 

3! Portugale carapau, hispane jurel, katalune sorell, galege xurelo, (A 
horse mackerel, F chinchard, G Bastardmakrele, Po ostrobok, R 
cragpuna). La japana specio (Trachurus japonicus) nomiĝas ĝ L 
(aĵi) en la Lando de la Naskiĝanta Suno. 

kromvirinoj...”. Kaj tial la ĉino, “kies nomon mi ne volas 
memori”, mankas sur la historia foto, kiun ĉe la fino faris 


kelnero! 





En la suŝiejo. Maldekstre de mi staras ges-roj Syozi. La nomojn de la du ceteraj 
gejapanoj mi ne memoras. 


La sekvan tagon, vendredon, la 3an de aŭgusto, 
s-ro Sy0zi, renkontinte min denove en la libroservo, invitis min 
ree vespermanĝi en alia suŝiejo, ĉi-foje espereble “aŭtentika”, 
sen usonecaj ŝminkoj — en posta retmesaĝo li diros, ke la 
ĵaŭda restoracio estis “tipa usoneca stilo, kian ni trovas en 


Havajo, Sanfrancisko k.a.” —, sed bedaŭrinde tiuvespere mi 

havis familian supeon ĉe miaj gepatroj, kaj mi deziris revidi 
miajn gefratojn kaj genevojn post unujara foresto. Kaj tiel 
finiĝis mia japanumado dumkongresa. Postkongrese mi recevis 
de s-ino Syozi retmesaĝon, per kiu mi sciiĝis, ke vendredon ili 
agrable vespermanĝis en suŝiejo Go Juu (sur strato Marquĉs Sa 
da Bandeira), kie la ĉefkelnerino eĉ “parolas la japanan tre 


dece”. 


5. La Solena Inaŭguro 


Dimanĉon, la 29an de julio, okazis la t.n. Solena 
Inaŭguro en la granda amfiteatro de Coliseu dos Recreios. 
Kelkaj rimarkoj, ĉefe lingvaj. Ilu pranepino de Zamenhof 
voĉlegis paroladeton, sufiĉe flue kaj belprononce. Nur malofte 
ŝi stumbletis (ekzemple, “unuj la ajliaj”), sed kiam ŝi devis 
voĉlegi la naskiĝjaron de sia praavo (1859), kia katastrofo! Oni 
bone dresis ŝin antaŭe, sed la datojn oni forgesis skribi 
plenlitere, anstataŭ nur cifere. Nur tre pene, hezite, balbute kaj 
stakate ŝi sukcesis elbuŝigi la daton, sed la samideanar” ŝin tuj 
regalis per aplaŭdo komprenema... 

Plej aberacie prononcis Trezoro (Huang Yinbao), UEA- 
estrarano, kaj mi ne kapablis kompreni pli ol 5090 de la enhavo 
de lia voĉlegata paroladeto, dum kiu plurfoje sonis la vorto 


Esperendo. Poste, kiam mi — iom honte — komentis al du 

spertuloj mian komprenon nur duonan, ili konfesis similan 
nekapablon propraorelan, kio evidente trankviligis min... 
Parenteze mi tamen devas konfesi, ke en posta aranĝo (de 
CDE, mardon, la 31an de julio), la sama Trezoro, ne surpodie 
sed inter la publiko, stariĝis por spontane komenti ies 
intervenon, kaj ĉi-foje mi komprenis ĉirkaŭ 9590 de lia diraĵo 
(kvankam li plu insistis pri Esperendo). Nu, verŝajne temas ne 
tiom pri lia prononco, kiom pri lia nekapablo voĉlegi 
kompreneble... Dum la menciita CED-aranĝo, cetere, mi kun 
granda plezuro aŭskultis komenton de fluparola usonano, kies 
nomon mi bedaŭrinde ne memortenas sed kies absolute 
modela, tute senakĉenta (kaj senafekta) prononco ankoraŭ 
tintas en miaj oreloj. Lia ekzemplo do montras, ke eblas tute 
superi nacilingvajn idiosinkraziojn ankaŭ ĉi-kampe, kondiĉe ke 
oni ilin konscie kaj zorge kontraŭbatalas. Ankaŭ en Varsovio, 
okaze de mia unua UK, en 1987, mi konatiĝis kun fluparola 
usonano, kies modela prononco min absolute ravis. 

Nu, ankoraŭ pri la solena inaŭguro mi menciu la 
paroladeton de la prezidantino de TEJO, Hoan Tran (Ĝojo). 
Sian iom akuzativ-avaran diraĵon ŝi elbuŝigis ne nur laŭtege, 
sed ankaŭ torente, eĉ mitrale, tiom galope, ke ŝia cerbo postiris 
la langon, kaj vokaloj forgesiĝis (“ti ĉi momento”, 
“Esprantujo”) aŭ konsonantiĝis (“alja mejloŝtono”, “alja 


rolo”). Feliĉe tion kontrastis la modela prononco de Otto Prytz, 

kiu nelonge parolis nome de la Akademio. Plej longe — kiel 
kutime, laŭdire — oratoris Mark Fettes, per sia leĝera akĉento 
angla kaj iom patosa stilo, sed lian preskaŭ tutan intervenon 
tradormis japana oldulino dekstre de mi, dum apudaj ĉinoj 
volupte fingrumis siajn telefonojn, tute ignorante la parolanton. 
Kiam venis fino al lia latino, tondra aplaŭdo vekis la 
dormantinon, kiu tuj mem ekaplaŭdis entuziasme... 

La fina litanio de kurtaj salutmesaĝoj fare de landaj 
reprezentantoj tede treniĝis, ĉar temis pri ĉirkaŭ 70 landoj, sed 
ne mankis ankaŭ interesaj aŭ eĉ amuzaj epizodoj. Ekzemple, la 
reprezentanto de Angolo, eldirinte sian nomon, aldonis “kaj mi 
deziras...”. Paŭzeto, kaj denove “kaj mi deziras...”, kaj tiel 
ripete, kvar- aŭ kvin-foje, ĝis li fine kapablis esprimi ian 
deziron, kiun la publiko apenaŭ aŭdis, pro la ĥora ridado kaj 
kompatema aplaŭdo. Fine, la reprezentanto de Portugalio, 
Miguel Faria de Bastos, anstataŭ liveri atendatan mesaĝeton 
laŭcirkonstancan, komencis digresii kaj longe-rokoke frazistis 
pri historia temaro, kvazaŭ li prelegus antaŭ ministroj kaj 
katedruloj, ĝis lin subite kaj kruele interrompis unufoje, kaj 
baldaŭ poste tute silentigis, mokfajfa kaj malvivua salvo el la 


partero... 

6. Iberumado 


Mardon, la 3lan de julio, mi finfine ĝuis la okazon 
trankvile babili kaj vespermanĝi kun la ibera grupo, al kiu tiam 
aliĝis ankaŭ Giridhar Rao kaj, jam ĉe la fino, Istvan Ertl kun 
sia filo. La neoficiala “programero”, kiun mi ege ĝuis, okazis en 
kongresejapuda restoracio bonkvalita, ĉarmetosa kaj 
moderpreza. Kia emocia momento por mi, post tro longa fizika 
foresto en aranĝoj ĉi-specaj! 

Pri la supeo aperis foto, farita de Victor Sole, en la 
6a (vendreda) numero”? de la kongresa kuriero, sub la titolo 
“Rekune la Ibera Skolo”. Preskaŭ egala foto, farita de Giri, kaj 
reproduktita ĉi-sube, aperis poste en la vikipedia paĝo“ pri la 
“Ibera Skolo”. 

Temas pri historia dokumento, se konsideri, ke sur ĝi 
ridetas kvin el la kunfondintoj de la Esperanta Respubliko“ (de 


maldekstre, laŭhorloĝe): 


32 https://uea.org/pdf/uk2018/UKKuriero. 6.pdf 

33 https://eo.wikipedia.org/wiki/Ibera skolo 

34 Ŝerca “institucio” fondita en 2008. Pliaj informoj troveblaj ĉe: 
http://esperantarespubliko.blogspot.com/ 

E) 





De maldekstre, laŭhorloĝe: Miguel Fernandez, Abel Montagut, Antonio Valen, Ana 
Manero, Goncalo Neves kaj Miguel Aduriz. 


Ministro pri Tujaj Buraskoj kaj Sonoraj Soloj, Ministro 
pri Kanta Briĝo kaj Universe Famaj Arkeoj, Ministro pri 
Misvojoj, Neurĝaj Aferoj kaj Sakrado Hispanlingva kaj Supera 
Veziro de la Esperanta Respubliko, Ministro pri Saŭdado kaj 
Senkorpa Mistero kaj Ministro pri Sferoj Dek, Liven 10 kaj 
Aliaj Pseŭdonomoj. Bedaŭrinde, retenate de aliaj farendaĵoj, 
mankas sur la foto, pro neĉeesto lisbona, du pliaj kunfondintoj: 
Ministro pri Seksaj, Eklipsaj kaj Eksteraj Rilatoj kun la 
Esperanta Civito kaj Ministro pri Jozefaj Potaĵoj kaj Sun- 
Okulvitroj. Kvankam eksterfote, ĉetable sidis pliaj ministroj, 


do temis entute pri pintkunsido sendube grava, kiun la 

portugalaj gazetoj kaj ceteraj amas-komun-kikiloj skandale 
1gnoris... 

Giri surprizis min per tre sobra manĝo: li ja remburis sian 
digestujon per simpla tomata salato kaj unu pita sitelforma 
kazeo (kvankam mi mendis du por li). Ankaŭ okaze de la 
diversaj manĝoj kun la japana grupo mi rimarkis, ke azianoj 
ordinare manĝas malpli abunde ol sudeŭropanoj. Mi scivolas, 
ĉu temas pri diferenco nur kultura aŭ ankaŭ organisma, do 
genetika. Jen interesa temo por esploro kaj por eventuala 
ESEO... 

Dum la vespermanĝo mi sciiĝis, ke la jaŭda belarta festo 
estas kompromitita, pro manko de ebleco provludi kun 
teknikista asisto en la sama ejo, kie la ceremonio laŭprograme 
okazos. Tiam mi telefone kontaktis mian amikon Jose Martins, 
predizanton de PEA kaj de LKK, kiu tiam vespermanĝis kun 
Clay Magalhŝes en alia restoracio. Mi decidis iom montri la 
dentojn kaj blufis, ke la prezidanto kaj la sekretario de BK 
minacas demisii, se oni ne disponigos al ili ejon kaj teknikistan 
asiston por provludi. Jose Martins promesis, ke li parolos kun 
Clay kaj penos solvi la aferon. En la sekva tago mi ricevis 
poŝtelefonan mesaĝon, per kiu la duobla prezidanto certigis, ke 


la afero estas solvita... 

7. La Belartaj Konkursoj 


Ĝis la nuna UK mi ĉeestis nur du BK-ceremoniojn, nome 
en Valencio (1993) kaj en Berlino (1999). La tiamaj aranĝoj 
konsistis el nura paroladeto de la komisiona prezidanto, anonco 
de la nomo de ĉiu gajninto, alpodia alvoko de la koncernato aŭ 
de ties reprezentanto, enmanigo de ties diplomo kaj eventuala 
voĉlego de la premiita verko, se temis pri poemo. 

Ĉi-jare la ceremonio estis tute alia. Temis pri varia arta 
spektaklo, en impona salono, kiu altiris ege pli da homoj ol 
kutime, kaj la premia anonco kaj diploma disdono fariĝis 
simpla ero de la tuta aranĝo, en kiu malpli reliefis la nomoj de 
la koncernaj individuoj kaj pli elstaris la esperanta kulturo 
mem, kiel fenomeno kultivinda kaj ĝuinda. 

Jam de 1999 mi ne sendis konkursaĵojn por BK, kaj 
ankaŭ ĉi-jare mi longe hezitis, ĉu mi devas partopreni aŭ ne. 
Fine min decidigis diversaj persvadoj, kaj mi alsendis sep 
konkursaĵojn por kvar branĉoj kaj subbranĉoj. El tiuj ricevis 
unuan premion mia eseo En la mondon venis parol' nova. 
Studo pri la parola uzo de Esperanto inter 1887 kaj 1905. 

Mi tre ĝojas, ke mi premiiĝis ĝuste per tiu konkursaĵo, 


por kiu mi investis tiom da tempo kaj energio. Mi devis 


35 vd. la finan bibliografion (verko baldaŭ aperonta ankaŭ ĉe 


Eldonejo Drako). 

konsulti 54 artikolojn kaj alispecajn referencverkojn por pluki 
la informojn kaj donitaĵojn, sed ilin traplekti per kontinua, 
sencohava kaj leginda fadeno montriĝis tasko pli herkula, ol la 
esplorado mem, kaj venis momento, kiam mi emis rezigni, eĉ 
tial, ke samtempe mi devis fini kaj baldaŭ liveri tradukatan 
romanon, do mi staris rande de mensa elĉerpiĝo. Feliĉe mi 
kolektis fortojn mi-ne-scias-de-kie kaj alfinigis la eseon. Se 
konsideri mian tutan partoprenon, ĝi tamen rangas kiel la 
malplej sukcesa ĝis nun, se mi ne mismemoras, ĉar el sep 
verkoj nur unu ricevis premion. Ĉu tio signifas, ke jam ekis la 
degenero de Goncalo Neves? Nu, espereble temas nur aŭ 
almenaŭ ĉefe pri tio, ke la nunaj ĵurianoj montriĝas pli rigoraj 
kaj pli postulemaj, kio salutindas, ĉar tia sinteno verŝajne 
stimulos la konkursontojn plialtigi sian nivelon, kaj do ankaŭ 
tiun de nia beletro ĝenerale. 

Vokite surpodien, mi alparolis la publikon kaj diris, ke 
“la nomo de la aŭtoro ne tiom gravas; pli gravas la verko”. 
Poste mi klarigis pri kio ĝi temas kaj esprimis la deziron, ke 
ĉiuj aŭ almenaŭ granda parto de la aŭskultantoj povos koniĝi 
kun la eseo kaj ĝin tralegi, kvankam mi sciis kaj plu scias, ke 
tio plej verŝajne neniam okazos, ke la teksto ŝimos en venonta 
numero de Belarta Rikolto kaj rapide forgesiĝos, se mi ne faros 
ion por ĝin diskonigi kaj alirebligi al publiko pli vasta. En ĝi 


reliefas i.a. la rolo de Finnlando por la parola vivigo de 

Esperanto dum la frua tempo (pri kiu mi cetere apenaŭ sciis ion 
antaŭ mia esploro ĉi-verka). Eble mi povos kapti la okazon, ke 
la sekva UK okazos ĝuste en Suomio, por fari ion ĉi-cele. 

Mi tre ĝojas, ke ĉi-jare premiiĝis alia portugalo, nome 
Jose Crispim, nun tre maljuna, kiu povis mem surpodiiĝi kaj 
ricevi sian diplomon, post honora mencio en 2012. Bedaŭrinde 
lin komplete ignoras Sutton (2008) kaj Minnaja/Silfer (2015), 
kvankam li atentinde verkas originale kaj traduke jam de longe, 
plejofte sub la pseŭdonimo Eduardo Novembro. Krome mi 
ĝojas, ke denove premiiĝis la brazila verkisto kaj tradukisto 


Paulo Sĉrgio Viana, ankaŭ nejuste ignorata de la menciitaj 





Staras sur la podio (de maldekstre) Paulo Sergio Viana (Brazilo), Laure Patas d'Illiers (Francio) — 
kiu rekorde akaparis tri unuajn premiojn! — Miguel Adŭriz, Ana Manero, Miguel Fernandez kaj 
Goncalo Neves. 

historiografoj. Samkonkurse do ricevis premion tri malsamaj 
verkistoj portugallingvaj, kio starigas absolutan rekordon. 

Nur ne plaĉis al mi, ke Sara Spano, UEA-estraranino pri 
kulturo k.a., dum alia programero — nome, la Solena Fermo — 
laŭte anoncis, ke la esean premion Luigi Minnaja gajnis iu 
Gonzalo Niebes. En venonta kongreso, se mi renkontos ŝin en 


koridoro aŭ aliloke, mi verŝajne nomos ŝin Sara Hispano... 


8. La aŭkcio 


Leginte tiom da favoraj opinioj pri la aŭkcia lerto de 
Humphrey Tonkin, kun granda scivolo mi unuafoje ĉeestis tian 
aranĝon, kiu okazis vendredon, la 3an de aŭgusto, en salono 
Carreira. Nu, sian aŭkcian famon Tonkin certe meritas, ĉar li 
ĉion estris vigle kaj kompetente, sed samtempe tre sprite. 
Tamen mi rimarkis, almenaŭ dufoje, ke pro troa hasto aŭ 
miopeco aŭ alio li maltrafis levitan manon, kaj tiel perdiĝis 
plipropono, kiu povus ankoraŭ iom remburi la kason de UEA... 

Tamen la evento estis ĝuinda ankaŭ psikologie. Unue, 
pro la enĉambra varmego apenaŭ eltenebla, la prezidantino de 
TEJO preskaŭ la tutan tempon staris flanke de Tonkin kaj per 
senĉesa ventumila svingado serveme refreŝigis la aeron ĉirkaŭ 
la aŭkciestra kapo. Kion diros niaj feministoj? Due, mirfrapas 


la kvanto da mono, kiun bonhavaj kongresanoj pretas elpoŝigi 

por hamstri la plej nekredeblajn bagatelojn. Nu, dum 
ekzemplero de la Fundamento de Esperanto (de la naŭa 
eldono, bonege prizorgita de Albault en 1963) ricevis eĉ ne unu 
proponon, nomŝildo de Tonkin el la antaŭa usona Esperanto- 
kongreso, sapo kun portreto de Zamenhof kaj subskribo de 
Mark Fettes kaj ventumilo el la seula UK vendiĝis kontraŭ 6, 
25 kaj 30 eŭroj, respektive... Alia kongresano ne hezitis 
elpoŝigi 25 eŭrojn por havigi al si ŝtonon de kastelo 
Greziljono... Kaj kion diri pri tio, ke la unua kongresnumero de 
la venonta UK vendiĝis kontraŭ 600 eŭroj?! Imagu kiom da 
pvz-volumoj oni povus aĉeti kontraŭ tiu sumo... 

Pri aliaj aŭkciaĵoj oni prave rajtus demandi, ĉu ili ne 
devus deponiĝi en muzeo, anstataŭ gliti en la manojn de 
privatulo, kiel ekzemple poŝtkarto de Marjorie Boulton el 2009 
kaj fotilo de Detlev Blanke, kiuj vendiĝis kontraŭ 100 kaj 330 
eŭroj, respektive... 

Mi ŝokiĝis ankaŭ, ke la unua jarkolekto de La Revuo 
vendiĝis kontraŭ 60 eŭroj, dum la solan kaj ege pli raran 
kolekton de Lingvo Kosmopolita (1912-1913) iu akiris kontraŭ 


nur 25 eŭroj (do eĉ pli ĉipe ol alia la seulan ventumilon!). 

9. La Esperantologia Konferenco 


Pro la BK-spektaklo mi maltrafis la tutan matenan sesion 
de la Esperantologia Konferenco. Kiam mi posttagmeze 
envenis salonon Sacramento, Patience Haggin jam komencis 
prelegi pri la rilato inter la fama Dreyfus-afero kaj la 
Esperanto-movado, kaj miajn orelojn tuj agacis ŝia terura angla 
akĉento kaj ankaŭ ŝiaj konstantaj misakcentoj: internacja 
opinjo, publiko, leteroj, politiko, ideologjo, antisemito, pozicjo 
kaj tiel ade plu, dum la tuta prezento, cetere tre interesa kaj tre 
bone dokumentita.“ Krome, ŝi konstante devis batali kontraŭ la 
horloĝo kaj tial vole-nevole trahastis gravajn punktojn. Tian 
saman nesufiĉon de prelega tempo sentis la sekva kontribuanto, 
Sabine Fiedler, kaj precipe mi mem, kiu sekvis ĉi lastan. Mi 
iom baraktis super mia Power-Point-aĵo kaj, kiam Orlando 
Raola, la kunordiganto, flustre avertis min pri tempopremo 
(“restas nur kvin minutoj!”), mi komencis haste transsalti 


prezentindaĵojn kaj pro nervostreĉo eĉ mia lingvonivelo 


36 Ŝia prelego venis al mi en la kapon, kiam, post kelkaj monatoj, mi 
legis jenan plendon de Katalin Kovats en La Ondo de Esperanto 
(2019: 1 (291), p. 14): “Kio pleje malĝojigis min tra la jaro, estis 
la malalta lingvonivelo de nia komunumo, manko de la prestiĝo de 
bona kaj bela lingvouzo. Vane ni ekzamenas la esperantistojn, 
fieras pri 2250 KER-diplomitoj, se dum gravaj tutmondaj aranĝoj, 
kiel ekzemple estis ankaŭ en UK en Lisbono, milo da esperantistoj 
devis aŭdi fuŝparolatan Esperanton de sur la podio”... 

ekdegeneris (ekzemple, mi horore aŭdis el mia buŝo la 
pleonasmon ekestiĝis). Fine de mia prezento, eĉ mankis tempo 
por demandoj kaj respondoj pri mia temo (la Historia Vortaro 
de Esperanto), kion mi ege bedaŭris. 

Unuafoje mi partoprenis (la Esperantologian 
Konferencon, sed la ĝenerala koncepto ne plaĉis al mi, ĉar 
temas pri sinsekvo da prelegetoj — kvazaŭ industria ĉeno —, 
kiujn oni devas prezenti aŭ haste aŭ supraĵe. Ĉe la fino ial venis 
al mi en la kapon la vortumo “Malpli estintus pli”, titolo de la 
haŭpentala recenzo?” pri la tonkina festlibro La arto labori 


kune (kiun iu maliculo alititolis La arto trabori kundon)..S 


37 Legebla ĉe: 
http://katalogo.uea.org/katalogo.php?inf=8356ĝ:id=121 1 kcrecenzo 
=montruHfek 

kundo: piĉo (virina vulvo). Slanga vorto (el la ĉeĥa kunda, kun 
apogo de L cunnus kaj A cunt), enkondukita de Piĉ (1981, 1988: 
48) kaj pluuzita de pluraj aŭtoroj: Camacho (1997a: 79, 1997b: 
110), Haupenthal (2005: 4), Seabra (2009). 


3 


co 

10. La surpriza festlibro... 


Fine de januaro de 2018 retmesaĝe kontaktis min Josĉ 
Antonio Vergara, nome de trikapa redakta grupo, en kiu anis 
krom li ankaŭ du japanoj — Gotoo Hitosi kaj Kimura Goro 
Christoph —, kaj li invitis min partopreni per artikolo aŭ eseo 
en festlibro por la 75-jariĝo de Ulrich Lins, kiun oni intencis 
transdoni al la jubileulo okaze de la CDE-aranĝo dum la UK en 
Lisbono. Pro troa okupiteco mi rifuzis la inviton, sed fine de 
marto Vergara insistis kaj persvadis min, kaj fine de aprilo mi 
ja liveris al li 15-paĝan artikolon sub la titolo “Japanio kaj la 


latina”, jene resumitan: 


“En la nuna artikolo mi analizos precipe la rilaton inter 
Japanio kaj la latina lingvo. En la unua ĉapitro mi parolos pri la 
historiaj rilatoj inter la japana kaj la latina kaj montros, ke ĉi 
lasta, same kiel la portugala, ludis gravan rolon por koniĝo de 
la japana inter eŭropaj kleruloj. En la dua ĉapitro mi prezentos 
la latinlingvan korespondadon, kiun mi havis kun japana 
profesoro inter julio kaj decembro de 1988, dum kiu ni 
pritraktis multe da temoj, i.a. ankaŭ Esperanton. En la tria kaj 
lasta ĉapitro mi skize mencios la agadon de aliaj nuntempaj 


Japanaj latinistoj.” 

La libron eldonis Mondial nur kelkajn tagojn antaŭ la 
UK, en 250 ekzempleroj, kaj Ulrich Becker sendis per UPS 


[TAN 


kvin “aŭtorajn” ekzemplerojn al Gotoo sub la adreso de hotelo 
Fĉnix Urban, kie ĉi tiu — kune kun japana grupo dudekkelk- 
homa — baldaŭ ekgastos, sed pro mistera ialo — supozeble 
tial, ke la nomo Gotoo Hitosi ne estis same ortografiita sur la 
pako kaj en la hotela gastolisto... — UPS malfruigis la liveron, 
kaj post vigla korespondado retmesaĝa inter Becker kaj la 
liveristo kaj inter mi kaj hotela responsulo la pako finfine trafis 
en la hotelan akceptejon matene de la 31a de julio, do ĝuste en 
la sama tago, kiam okazos, ĉirkaŭ tagmeze, la surpriza 
transdono al Lins. 

Gotoo, jam en la kongresejo, ricevis prian sciigon de la 
hotelo, tien taksie hastis por preni la pakon kaj anhele revenis 
en la kongresejon por transdoni al la jubileulo, per tremaj 
manoj kaj ŝancela voĉo, fine de la programero de CED, la 


musŝkile?” akuŝitan festlibron! 


39 muŝkila: malfacila; temas pri radiko arabdevena (AKŝa) — 


trovebla ankaŭ en aliaj lingvaj: hindia (ARo), urdua (Ka), 
bengala (IM, persa (Aa), taĝika (Myuiknn), turkmena 
(miicgil), uzbeka (mushkul) —, enkondukita de Sadler (1967: 9, do 
longe antaŭ Lingwa de Planeta, kiu poste adoptis la saman 
radikon, sub la formo mushkile!), pluuzita de Camacho (20134: 
14) kaj Williams (2017) kaj menciita de Dasgupta (2018: 72). 
Temas pri vorto iom “ekzota”, ankoraŭ rara, sed certe preferinda al 
dificila, kiun lanĉis Haupenthal (1984) kaj pluuzis Piĉ (1997). 

Ulrich Lins (dekstre) montras la festlibron ĵus liveritan de Gotoo Hitosi. 


11. Kiom da kapoj, tiom da ĉapoj... 


En retaj lingvaj diskutoj — ekzemple, en la fejsgrupa 
Lingva Konsultejo,“ kiun mi frekventas — oni ofte ricevas la 
impreson, ke en Esperanto, malgraŭ ripetataj plendoj kaj veoj, 
ĝenerale ne mankas vortoj kaj esprimoj por ĉiutagaĵoj, male, 
tiaj vortoj kaj esprimoj eĉ troas, aŭ alidire, koncerne 
ĉiutagaĵojn Esperanto ofte montriĝas ne kiel idiomo unuece 
lernebla kaj senkonflikte instruebla sed kiel aro da idiolektoj aŭ 


grupolektoj, kiuj sin reciproke toleras aŭ puntilieme 


4 www.facebook.com/groups/konsultejo/ 

interdisputas. Tia “nesufiĉa fiksiĝinteco” 


de Esperanto 
bedaŭrinde sperteblas ankaŭ dum renkontiĝoj, kongresoj kaj 
similaj aranĝoj. 

Jam en aprilo de 2018, okaze de internacia kolokvo pri 
Esperanto kaj Ido organizita de KCE en Ĉaŭdefono, mi 
rimarkis ekzemple, ke mi prenas trajnon, dum KCE-anoj ĝin 
trafas, kaj la homon, kiu en ĝi truas la biletojn, mi nomas 
konduktoro, dum ili prefere parolas pri kontrolisto. Ankoraŭ en 
Ĉaŭdefono, kiam mi liftis kun Claude Gacond en la Nacia 
Biblioteko, por viziti la ejon de CDELI, li tiun aparaton nomis 
ascendilo... 

Ankaŭ en Lisbono mi havis similajn spertojn. Ekzemple, 
dum sia prelego pri parolarto (lundon, la 30an de julio) Tonkin 
nomis polvosuĉilon suĉpurigilo, kaj dum la jam menciita 
aŭkcio li trifoje nomis ventumilon ventolilo. Dum la sama 
programero li laŭdis la “ledan spinon” “? de aŭkciata kolekto de 
La Revuo, sed tiun libroparton multaj — malprave, laŭ mi — 
nomas dorso. Dum la menciita vespermanĝo en Caf€ Lisboa, 


s-ro Syozi donacis al mi japanlingvan poŝlibron pri plantoj, sed 


4 Laŭ trafa esprimo de Ertl (2010: 151). 

“2 spino (nePIVa senco): libroparto kuniganta la frontkovrilon kun la 
dorskovrilo, ofte kun surpresita titolo, legebla kiam la libro staras 
aŭ kuŝas sur breto. Vorto ĉi-sence renkontebla i.a. ĉe Camacho 
(2008a: 9-11, 2016a: 67), Fettes (2010: 38), Ragnarsson (2013: 
48), De Smedt (2013: 11) kaj Carol (2016: 139). 

antaŭ ol enmanigi ĝin al mi, li elŝovis el ĝi fortikpaperan 
rektangulon kaj demandis min pri ties nomo; Ionel, kiu fakas 
pri libroj kaj libraĵoj, tuj respondis anstataŭ mi: “tio nomiĝas 
paĝindikilo”; nu, tian objekton mi ĉiam nomis libromarko, sed 
eble de nun mi adoptos la “ionelan” vorton, kiu ŝajnas pli klara. 

Dum la solena fermo (sabaton, la 4an de aŭgusto), Emilio 
Cid, UEA-estrarano, uzis la vorton flugroboto, sed Bertilo 
Wennergren, en postkongresa fejsbuka diskuto, asertinte, ke 
temas ne pri roboto, proponis la neologismon droneo, dum aliaj 
kundiskutantoj pledis por senpilota flugmaŝino, flugumo kaj eĉ 
burdo; por kompletigi la kolekton mi diru, ke en la koncerna 
vikipedia paĝo“” sidas ankaŭ jenaj variantoj: telestiraviadilo, 
senpilota aviadilo kaj spavo (akronime el SenPilota Avio)... 

Se paroli pri Emilio Cid, dum la solena malfermo, okaze 
de la salutmesaĝoj de landaj reprezentantoj, li anoncis la 
nomon de Giridhar Rao, reprezentanto de “Hinda Unio”, sed ĉi 
lasta salutis “nome de la barataj esperantistoj”. Eble tial 
akademiano Brian Moon, por plaĉi al ĉiuj, sciigis, dum la 
publika omaĝo al Marjorie Boulton, ke li iam “vojaĝis al 
Barato / Hinda Unio”. Se paroli pri landnomoj, tre malofte mi 
aŭdis uj-formojn dum la tuta kongreso, kvankam mi atendis ion 
alian, ĉar kelkajn monatojn antaŭe Bertilo atentigis en fejsbuka 


grupo, ke tiaj formoj lastatempe revigliĝis en parola uzo... 


“3 https://eo.wikipedia.org/wiki/Senpilota aviadilo 

Dum la solena fermo la podion anservice surtrotis la 
etuloj el la Infana Kongreseto okazinta en Almado kaj la 
parterajn maturulojn dolĉvoĉe salutis, sed eĉ niajn flavbekulojn 
jam disigas lingvouzaj detaloj, ĉar unuj anoncis, ke ili venas el 
lando X, dum aliaj kriĉetis, ke ili venas de lando Y... 

Se paroli pri la solena fermo, en sia adiaŭa parolado 
Mark Fettes diris “vi dividas tiujn valorojn”, sed tian uzon de 
dividi stampis anglismo Sabine Fiedler du tagojn pli frue en sia 
prelego dum la Esperantologia Konferenco, tiel montrante, ke 
ŝi ne konsultis la Historian Vortaron, per kiu Ŝi ja sciiĝus sur 
p. 23, ke jam en 1888 Grabowski skribis “ŝi kore dividis la 
malĝojon de la malfeliĉa Praskovja Petrovna” en sia traduko 
La neĝa blovado... 

Laste, sed ne balaste, mi menciu, ke la duan ĉefan urbon 
ĉi-landan iuj nomis Oporto, aliaj Porto, kaj la tradician 
portugalan kanton iuj nomis fado, aliaj faduo, laŭ NPIV. Se 
paroli pri NPIV, iuj prave aŭ malprave ne sekvas ĝiajn 
rekomendojn: ekzemple, Hori Jasuo, fine de sia “kleriga 
prezentado pri Japanio”, parolis pri “maturiĝintaj persimonoj”, 


prave ignorante la strangajn kakinokojn tiuvortarajn...““ 


44 Pri la plant- kaj best-nomaj bizaraĵoj de NPIV vd. Camacho 2013b. 

12. Finaj mikspotaj rimarkoj 


La 103a Universala Kongreso de Esperanto estis evento 
bunta kaj spertoriĉa. Multaj faktoj kaj travivaĵoj restu tamen en 
la inkujo, ĉar la nuna raporto jam fariĝis tro longa. Tamen, 
antaŭ ol prezenti finan skizon pri miaj ĝeneralaj impresoj, mi 
ne povas ne rakonti ankoraŭ epizodon ne senan je siaspeca 
spico. 

Vendredon, la 3an de aŭgusto, mi ĉeestis la kunsidon de 
Eldonejo Lorenz, kaj mi tre ŝatis: la tempo pasis tro rapide, 
malgraŭ la varmego enĉambra. Min impresis la alloga 
prelegmaniero (kaj ankaŭ la plaĉa voĉo, bela prononco, taŭga 
korpoteniĝo kaj bona lingvorego) de la dua preleginto, kies 
nomo ĝis tiam estis al mi nekonata. Sendube la plej bona 
oratoro, kiun mi aŭskultis dum la kongreso (kaj mi aŭskultis 
multajn). 

Temas pri Elmir dos Santos Lima, brazila kuracisto, pri 
kiu mi diru ankoraŭ ion. En la ĉambro, kie okazis la kunsido, 
neelteneble varmegis (nur poste envenis teknikisto kaj ŝaltis la 
klimatizilon). Ni ĉiuj ŝvitis, iuj eĉ ŝvitegis. Tamen, kiam la 
unua preleginto (Jodo Silva dos Santos) eksilentis kaj venis la 
parolvico de Elmir, ĉi tiu stariĝis kaj surprize eldiris, ke varmo 


kaj malvarmo estas aferoj precipe mensaj, kaj sian aserton li 

ilustris per signifa gesto, nome li ambaŭmane ektenis la 
roversojn de sia jako kaj ilin leĝere ektiris, kvazaŭ li dirus, 
“Jen, malgraŭ la varmego ĉi-tiea, mi tamen ne varmas kaj eĉ ne 
demetos mian jakon, ĉar preleganto devas surhavi jakon”. Kaj 
efektive sur lia frunto nenia ŝvitero perlis! “Jen persono vere 
speciala”, mi tuj ekpensis, kaj la prelegmaniero tion konfirmis. 
Nu, mia ĝenerala impreso pri la lisbona UK estas 
pozitiva. Kelkajn bedaŭrojn mi reportis hejmen en la memora 
valizo: ekzemple, mi ne sufiĉe ofte kaj abunde kunis kun miaj 
iberaj kolegoj kaj amikoj, mi apenaŭ babilis kun Suso 
Moinhos, Antonio Martins, Faria de Bastos k.a. (kiujn redaktaj 
kaj alispecaj deĵoraj devoj rabis de pli senĝena kongresumado), 
mi maltrafis interesajn programerojn kaj ankaŭ promesplenajn 
koncertojn, se ne paroli pri la futbala matĉo, kiun mi, malgraŭ 
miaj grizaj haroj, deziris partopreni, eĉ se nur dum pokaj 
minutoj, sed tion malhelpis mia dekstra ŝultro — aŭ epolo, se 
uzi hapakson el 1888...” —, kiu “frostiĝis” antaŭ la kongreso. 
Krome, mi malbone orientiĝis pri la aŭtoraj duonhoroj kaj do 
maltrafis kelkajn, kiujn mi nepre volis ĉeesti, kvankam 
prosperis al mi ĝui tiun de Minnaja, dum kiu Michela Lipari, 
starante en la fundo de la improvizita “ĉambro” — kiu fakte 


estis nura galerio super la libroservo — „ komencis krii 


45 vd. Neves/Pabst 2018: 154. 

“Bonvolu ne mensogi!!”, ĉiam pli stentore kaj minace, ĝis la 
duonhorulo ĉesis ŝajnigi neaŭdon kaj ŝin iom atentis... 
Aliflanke mi ĝojas, ke ĉi-foje, kompare kun antaŭaj 
kongresoj kaj alispecaj aranĝoj, miajn okulojn agacis malpli da 
skurilaj“” figuroj kaj groteskaj sintenoj, malpli da flirtaj flagoj 


kaj stelabundaj kostumoj... 






103a UNIVERSALA 

ĝ = 
as o 
: O 
de ESPERANTO MI 





45 skurila (G skurril): ridinde aŭ fremdige aparta aŭ stranga. Vorto 
enkondukita de Sproeck (1968) kaj pluuzita de 7F (1971), Minnaja 
(1996: 1172) kaj Kiinzli (s.d.: 15). 

La nuna verko naskiĝis kiel “persona kaj privata raporto”, 
kiun la aŭtoro destinis nur al “tre eta grupo da fidelaj 
amikoj”. Tamen, laŭ cirkonstancoj klarigitaj en la 
enkonduko, la aŭtoro poste decidis publikigi ĝin. Tial nun 


ĝi “plu estas persona, sed ne plu privata”... 


En ĝi oni povos legi i.a. pri drolaj epizodoj okazintaj dum 
la 103a Universala Kongreso de Esperanto, kiu havis 
lokon de la 28a de julio ĝis la 4a de aŭgusto 2018 en la 


“eksa imperia urbo Lisbono”. 


La verko tamen “celas ne moki, sed nur prezenti la pure 


homan flankon de ni ĉiuj, ĉu moŝtaj, ĉu ordinaraj”... 











